Denne nyhed er måske ikke længere en nyhed, da den er blevet to måneder forsinket, men det ville være synd at forbigå den helt.
I det seneste halve år er patruljantanmodninger væltet ind på den danske Wikipedia. 31 personer er i skrivende stund (17. august) blevet tildelt patruljantstatus. Dette er en stigning på 7 personer på 5 måneder! Bølgen er dog ved at lægge sig igen; således søgte kun én person om patruljantstatus i august, mens 4 søgte i februar. Alle disse ansøgninger betyder dog ikke, at folk søger i tankeløshed og "hopper med på vognen"; af de 8 personer, der det sidste halve år har ansøgt er kun én blevet afvist.
Men uanset for mange (eller få) der er blevet afvist, kan vi kun glæde os over at have så mange personer, der frivilligt vil bruge deres tid til at stoppe den voksende mængde af hærværk. Nu er det efterhånden sjældent, man støder på listen over seneste ændringer, uden en patruljant har været forbi og fjerne hærværk inden for de sidste to minutter.
 ansøgte den 18. juni 2013 kl. 10:14. Minimummet på 7 støtter blev allerede nået præcis to en halv time efter, men da anmodningen skal blive stående i minimum 24 timer, endte afstemningen med hele 15 støtter, hvilket er den største opbakning siden 's ansøgning i juli 2012 (den usædvanlig store opbakning skyldes muligvis, at tallet af stemmeberettigede er højere end nogensinde før).
Byrial var administrator fra november 2004 til december 2008, hvor han fik frataget statussen pga. inaktivitet. Han ansøgte igen i marts 2009 og blev genudnævnt. 
 ansøgte den 18. jun 2013 kl. 11:41. Minimummet på 7 støtter blev allerede nået én time og tre kvarter efter (nærmere bestemt 13:27), og afstemningen endte med en stor opbakning bestående af 14 støtter.
Patchfinders redigeringer har været autopatruljerede siden 2009, hvor det blev vedtaget ved en afstemning.
